Ғәзиз Фекланан тура өйөнә ҡайтты. Мылтығын яурынына элеп урманға сығып китер алдынан Наргизәһен ҡосағына алды. Ҡосаҡҡа һыймалы ғына Наргизә. Теге саҡ күл эсендә тәүләп ҡосағына алғандағы кеүек. Ғәзиздең ғүмерендәге иң затлы яҙмыш бүләге бит. Уралдың ғүмере өҙөлөүҙән бөгөлөп төшкән иренең ҡайғыһын күтәреште. Раузаға барып йөрөүҙәрен тыйманы. Әле лә иренең устары, беләге ҡоршауына ингәндән ҡараштары яҡтырып китте.